פרוטוקול

מישיבת ועד המנהל תקוע

 מס' 35

שם האגודה: ישוב תקוע, כפר שיתופי בע"מ

ישיבת ועד ההנהלה התקיימה ביום 22/07/13

מספר חברי ההנהלה: 5

משתתפים בישיבה:

|  |  |
| --- | --- |
| 1. ניסים פיוטרקובסקי | 4. עמיחי סלומון  |
| 2.יצחק פריד | 5. אריה חסקין – מ"מ מזכיר |
| 3.אביבה ישראלי | 6. אתי מלכא – ר. פנים, נעדרה |
|  | 7. אביגייל וייס – ר. קהילה, נעדרה |

הנושאים לדיון:

1. קופות חולים – פתיחה בישוב
2. תב"ע מבואות תקוע ב'
3. שצ"פ הרודיון ב', נגישות
4. בית הכנסת ספרדי, השתתפות הישוב
5. פסטיבל הושענא רבא
6. הסכם עם אייל לוי לגינון
7. הסכם פשרה בין הורי מאיר חי ואולגה מלר

1. קופות חולים – פתיחה בישוב

הישוב לא יתן בלעדיות לקופת חולים אחת ויאפשר פתיחה של כל קופת חולים בישוב, בהתאם לאפשרויות יקצה שטח ציבורי לקופה אחת או יותר ויאפשר השכרה של מבני ציבור להפעלת קופת חולים.

2. תב"ע מבואות תקוע ב'

הועד מאשר את המלצות ועדת בניה לעריכת שינויים בתוכנית שתוכננה ע"י ברסלבי בעבר ושאושרה להפקדה ע"י שר הבטחון. ועדת הבניה תעביר את ההמלצות לאדריכל אוריאל אשר יגיש את התוכנית של ברסלבי ויתכנן את השינויים.

באחריות אריה חסקין ויצחק פריד.

3. שצ"פ הרודיון ב', נגישות

אושר תכנון ומדידות לצורך תכנון לפתרון נגישות בשצ"פ 910.

4. בית הכנסת ספרדי – סיוע הישוב

הישוב ישתתף בהחזר הלוואה שועד ביהכ"נ יקח על עצמו.

הגובה הכולל של ההחזר יהיה תלוי בגובה הגביה ממתפללי בית הכנסת.

גובה מנימלי 60 ₪ לחודש. תערך בדיקה של הסיוע לבתי הכנסת האחרים.

באחריות יצחק פריד ואריה חסקין.

5. הושענא רבה

אושר לקיים את פסטיבל הושענא רבה בהתאם לסעיף התקציבי ששוריין לטובת הנושא במסגרת תקציב תרבות. ניהול הפסטיבל יהיה ע"י ועדה שהורכבה לנושא. הישוב לא יקצה עובדים לניהול וביצוע הפסטיבל.

באחריות אביגייל וייס.

6. הסכם ניקיון הישוב

אושר לבצע את הסכם הניקיון שגובש עם הקבלן גינון אייל לוי.

הקובע הרחבת שטחי הנקיון המבוצעים והגדלת ימי הניקיון משלושה לארבעה ימים בשבוע, בתמורה להגדלת התשלום ההסכם יחול מ 01/08/13.

באחריות אתי מלכא

7. פשרה בין הורי מאיר חי לאולגה מלר

הישוב מוכן להסכים להסכם הפשרה שגובש בין הצדדים ומוכן להשתתף עצמית במסגרת תשלומי הביטוח. כן הישוב יפנה לגמ"ח לתת את הסיוע לאולגה מלר, לגבי התשלום שעליה לשלם במסגרת הפשרה.

באחריות אריה חסקין

 רשם: אריה

חתימת היו"ר: \_\_\_\_\_\_\_\_\_\_\_\_\_\_\_\_

חתימת המזכיר:\_\_\_\_\_\_\_\_\_\_\_\_\_\_\_

חותמת האגודה:\_\_\_\_\_\_\_\_\_\_\_\_\_\_\_